Дилън Томас
Някога цветът на реченото

Превод от английски: Александър Шурбанов, 1992

chitanka.info

Някога цветът на реченото

заливаше масата ми от по-грозната страна на хълма

с едно прекатурено поле, гдето училището клюма

и черно-бялото на ученичките играе бързотечно.

Нежното морско свличане на реченото трябва да отричам,

та всички омайно удавени да се вдигнат с петлите в погрома.

Когато си свирках с разхайтените момчета из парка,

дето нощем замеряхме с камъни измръзналата и кукувича

любов по нейните постели в гниещата шума,

сянката на дърветата и бе отсянката на дума

и лампа от светкавица за бедните в мрака.

Сега моето речено ще бъде мое отрицание

и като макара аз размотавам всеки камък.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.